Предрасуде и стереотипи

Kako би се што боље упзнали са стереотипима и предрасудама, ученициће прочитати причу о Лејли и Мухамеду.

ПРИЧА

 Нил је велика, дугачка река у којој живи много крокодила, а само неколико мостова постоји преко којих се река може прећи.

 ЛЕЈЛА живи на обали реке. ЛЕЈЛА има 17 година и лудо је заљубљена у МУХАМЕДА који живи са друге стране реке. ЛЕЈЛА је одлучила да посети своју љубав и зато одлази код АХМЕДА и моли га да је превезе на другу обалу. Иако АХМЕД има и времена и чамац он не жели да превезе ЛЕЈЛУ.

 ЛЕЈЛА не одустаје и зато одлази код ТАРИКА и моли га да је он пребаци на другу страну реке.

 ТАРИК пристаје, али само под условом да ЛЕЈЛА проведе ноћ са њим и да крену рано ујутру. И тако је било. ЛЕЈЛА је толико желела да види МУХАМЕДА да је пристала да проведе ноћ са ТАРИКОМ и у рано јутро он ју је превезао на другу обалу.

 ЛЕЈЛА је сва срећна отрчала у загрљај вољеног и испричала му какве је све потешкоће имала док је стигла до њега. МУХАМЕД ју је отерао од себе.

 ЛЕЈЛА је сва тужна шетала уз обалу реке, борећи се са сузама. Тада је срела ЏАФАРА. ЏАФАР ју је питао зашто плаче и зашто је тужна. ЛЕЈЛА му је испричала своју причу.

 ЏАФАР је отишао код МУХАМЕДА и два пута га снажно ударио у лице не рекавши ни реч.

Након што је прочитају, њихов задатак је да оцене све актере приче оценом од 1 до 5, с тим што исту оцену не могу да добију два учесника приче. Ученици ће у учионици изнети своје оцене , и након што сваки од њих образложи разлоге због којих су актери приче добили управо те оцене , добиће други део приче у који нису упућени.

ДРУГИ ДЕО ПРИЧЕ

Лејла је седамнаестогодишња гимназијалка а Мухамед је њен професор. Он је срећно ожењен. Ахмед је такође професор у истој гимназији, Мухамед је његов колега. Тарик је Лејлин деда који дуго није видео своју омиљену унуку. Њих двоје су провели целу ноћ заједно пијући чај и причајући. Џафар је убица психопата - луда је срећа да је само ударио Мухамеда у лице.

-Ученици се позивају да поново оцене актере приче ( претпоставка је да ће их сада оценити на другачији начин). Развија се дискусија у току које се ученици упознају са предрасудама ,начину њиховог настајања и распрострањености.

- Упознају се са стереотипима (наводе се да изнесу примере стереотипа) и њиховом утицају на настанак предрасуда.

Ученици се позивају да изнесу своја искуства о томе да ли су некада евентуално били жртве предрасуда и дискриминације